  

****



**Lapin korkeakoulujen rakenteellisen kehittämisen toimeenpanosuunnitelma 2008 – 2012**

Hyväksytty Lapin korkeakoulukonsernin johtoryhmässä 12.6.2008

**1. Rakenteellisen kehittämisen tavoitteet ja perusta**

Laajalla asiantuntijajoukolla vuosina 2007-2008 valmisteltu Lapin korkeakoulujen rakenteellisen kehittämisen suunnitelma ohjaa Kemi-Tornion ammattikorkeakoulun, Lapin yliopiston ja Rovaniemen ammattikorkeakoulun yhteistyön kehittämistä ja syventämistä. Suunnitelma on hyväksytty korkeakoulujen ja niiden ylläpitäjien päättävissä elimissä vuoden 2008 alussa. Lapin korkeakoulutuksen kehittämisen periaatteet ja keskeiset toimenpiteet on sisällytetty Opetusministeriön julkaisemaan Rakenteellisen kehittämisen suuntaviivat –asiakirjaan. Suunnitelman toimeenpanoa ja sen resursointia käsitellään kevään 2008 tulos- ja tavoiteneuvottelukierroksella.

Rakenteellisen kehittämisen avulla Lapin korkeakouluista rakentuu laadukas, duaalimallin mukainen, sijaintialuettaan palveleva ja myös kansainvälisesti houkutteleva ja kilpailukykyinen korkeakoulukonserni, jonka toiminnan keskeisiä periaatteita ovat keskinäinen yhteistyö ja työnjako, vahva osaaminen sekä resurssien järkevä ja tuloksellinen käyttö. Toteutettavilla ratkaisuilla vahvistetaan myös korkeakoulujen ja toisen asteen ammatillisen koulutuksen yhteistyötä toimintaympäristöjen kehittämistä tukevassa toiminnassa.

Tässä asiakirjassa esitetään organisoituminen ja toimenpiteet, jolla toimeenpannaan Lapin korkeakoulujen rakenteellisen kehittämisen suunnitelma.

**2. Toimeenpanon organisointi**

Lapin korkeakoulukonserni-hanketta johtaa johtoryhmä, jonka puheenjohtajana toimii projektinjohtaja Arvo Jäppinen. Suunnittelusta ja toimeenpanon valmistelusta vastaavat tässä asiakirjassa myöhemmin esitettävät asiantuntijatyöryhmät, matkailualan sekä kulttuurialan instituuttien johtoryhmät, jotka raportoivat johtoryhmälle.

Rakenteellisen kehittämisen toimeenpano aloitetaan 1.4.2008. Työryhmien aikataulutavoitteet on kirjattu työryhmien ja instituuttien toimeksiantokohtiin.

Toimeenpanon aikana on huomioitava seuraavat ajankohdat ja tapahtumat:

* + 1.1.2009 astuu voimaan uudet koulutusalavastuut
  + vuosina 2008-2010 päivitetään korkeakoulujen strategiat (sis. konsernistrategian)
  + vuonna 2010 OPM julkistaa rakenteellisen kehittämisen toimenpideohjelman
  + korkeakoulujen laatujärjestelmät auditoidaan toimeenpanokauden aikana; LY, RAMK kevät 2009 ja KTAMK 2010
  + uusi tuso/taso-kausi vv. 2010-2012 (neuvottelut maaliskuussa 2009, valmistelu v. 2008)
  + uuden yliopistolain muutokset astuvat voimaan 1.1.2010 (muutosten valmistelu käynnistyy v. 2008)
  + väliarviointi 2010 aikana (näkökulmana toiminnan eteneminen, kokemukset yhteistyöstä)
  + hankearviointi 2012 aikana (näkökulmana konsernin toimivuus, edut/vaikutukset)

Toimeenpanorahoituksen suuntaamisesta ja käytöstä vastaa Lapin korkeakoulukonsernin johtoryhmä. Sihteeristö valmistelee toimeenpanovaiheen kokonaisresursointiesityksen johtoryhmälle hankerahoituksen varmistuttua kevään 2008 tavoite- ja tulosneuvotteluissa,.

Toimeenpanoon liittyvä tiedottaminen hoidetaan johtoryhmän ohjeistamana. Tiedottamisessa huomioidaan erityisesti ylioppilas- ja opiskelijakuntien sekä henkilöstöjärjestöjen tietotarpeet. Konsernitiedottamisen valmisteluun asetetaan työryhmä (kohta 10).

Toimeenpanohanketta johtavan ryhmän kokoonpano on seuraava:

*Arvo Jäppinen, pj projektinjohtaja*

*Pentti Leipälä johtaja, Kemi-Tornionlaakson koulutuskuntayhtymä Lappia*

*Arto Ylitalo johtaja, Rovaniemen koulutuskuntayhtymä*

*Riitta Käyhkö rehtori, Kemi-Tornion ammattikorkeakoulu*

*Markku Tarvainen vararehtori, Kemi-Tornion ammattikorkeakoulu*

*Eero Pekkarinen kehitysjohtaja, Kemi-Tornion ammattikorkeakoulu*

*Pentti Tieranta rehtori, Rovaniemen ammattikorkeakoulu*

*Outi Hyry-Honka opetustoiminnan kehitysjohtaja, Rovaniemen ammattikorkeakoulu*

*Mauri Ylä-Kotola rehtori, Lapin yliopisto*

*Jukka Mäkelä vararehtori, Lapin yliopisto*

*Juhani Lillberg hallintojohtaja, Lapin yliopisto*

Johtoryhmän asioiden valmisteluelimenä toimii Lapin korkeakoulun strategiaryhmän sihteeristö

*Tarja Särkkä suunnittelu- ja rahoituspäällikkö, Lapin yliopisto*

*Jouko Tiirola kehitys- ja palvelujohtaja, Rovaniemen ammattikorkeakoulu*

*Markku Tarvainen vararehtori, Kemi-Tornion ammattikorkeakoulu*

*Ari Konu johtaja, Lapin maakuntakorkeakoulu*

**3. Lapin korkeakoulujen strategisen ohjauksen kehittäminen**

**3.1.** **Lapin korkeakoulukonsernin strategiatyö**

- konsernistrategian valmistelu keväällä 2008 ja hyväksyminen viimeistään alkusyksystä   
 2008

* kevään aikana esitys johtoryhmälle (30.4.2008) ja strategiaryhmälle (5.5.2008)
* neuvottelukunnan ja korkeakoulujen käsittely

- korkeakoulujen strategioiden päivittäminen

* konsernistrategian huomioivat strategiapäivitykset ja strategioita tarkentavat toimeenpanosuunnitelmatvalmistellaan 01/2009 mennessä

- konsernistrategia julkistetaan korkeakoulujen innovaatio-ohjelman kanssa syksyllä 2008

**3.2.** **Yhteistyön syventämisen valmistelu**

* hallituksien ristiinedustus toteutetaan syksystä 2008 lukien   
  - Lapin yliopiston hallituksessa ammattikorkeakoulujen edustajat,   
  - LY:n edustaja ammattikorkeakoulujen / kuntayhtymien hallituksissa,   
  - ammattikorkeakoulujen ristiinedustus ammattikorkeakoulujen hallituksissa
* vaihtoehtoisten ylläpito-, hallinto- ja palvelumallien tuottaminen. Pääasiallinen vastuu on projektinjohtajalla. Ensimmäinen luonnos 09/2008

**3.3.** **Neuvottelukuntatyöskentelyn kehittäminen**

Neuvottelukunta laajennetaan kolmen korkeakoulun yhteiseksi neuvottelukunnaksi. Nykyisen toimikauden osalta neuvottelukuntaa laajennetaan Tornion kaupungin (kaupunginjohtaja Raimo Ronkainen)sekä teollisuuden edustajalla (johtaja Risto Liisanantti, Outokumpu Oyj). Uuden, 1.1.2009 aloittavan neuvottelukunnan tehtäväksiannon ja kokoonpanon valmistelu aloitetaan keväällä 2008. Uuden neuvottelukunnan tehtäväksiantoon sisällytetään nykyistä selvemmin rooli Lapin korkeakoulukonsernin kehittämisessä. Käytännössä tämä tapahtuu siten, että johtoryhmä informoi neuvottelukuntaa strategisista suunnitelmista ja kehittämisesityksistä ja pyytää neuvottelukunnalta lausunnon/kannan.

**4. Koulutuksen rakenteellinen kehittäminen**

Ammattikorkeakoulujen koulutuksen rakenteellisen kehittämisen toimenpiteistä vastaavat toimialajohtajat. Toimenpiteet kootaan toteuttamissuunnitelmaan, joka sisältää kaikki ne toimenpiteet, joilla varmistetaan aloittavien koulutusohjelmien käynnistäminen 1.9.2009 ja lakkautettavien koulutusohjelmien hallittu lopettaminen. Toteuttamissuunnitelma muodostuu henkilöstösuunnitelmasta, koulutussisältöjen kehittämissuunnitelmasta, toimintaympäristösuunnitelmasta, aikuiskoulutussuunnitelmasta ja alan T&K-suunnitelmasta, jotka valmistellaan yhteistyössä henkilöstön ja opiskelijoiden kanssa. Toimialajohtajat raportoivat alojen kehittämisestä johtoryhmälle. Ammattikorkeakoulujen koulutuksen rakenteellisen kehittämisen koordinoinnista vastaavat Outi Hyry-Honka ja Markku Tarvainen.

Yliopiston osalta toimenpiteistä lakkautettavien ja perustettavien koulutusohjelmien kehittämisestä vastaavat ja raportoivat yhteiskuntatieteiden, taiteiden sekä matkailun ja liiketoiminnan tiedekuntien dekaanit.

Koulutuksen kehittämisen ensimmäinen raportointi johtoryhmälle 30.9.2008 mennessä. Raportista tulee käydä ilmi

* mitä toimenpiteitä on tehty,
* uuden työnjaon vaikutukset alojen hakijamääriin,
* alan henkilöstösuunnitelma 2008-2013 sekä
* esitys jatkotyöskentelystä 1.10.2008 – 30.9.2009.

Koulutusalojen kehittämisen toimeenpanoa tuetaan huhtikuussa 2008 järjestettävällä seminaarilla.

Koulutuksen rakenteellisen kehittämisen toimeenpanosuunnitelmaa täydennetään myöhemmin aikuiskoulutuksen kehittämisosiolla, jossa huomioidaan valtakunnallisen aikuiskoulutuksen kokonaisuudistuksen tavoitteet ja vaatimukset. Tavoitteena pidetään, että konsernilla on yhteinen aikuiskoulutusstrategia vuoteen 2010 mennessä.

**5. Matkailualan tutkimus- ja koulutusinstituutti**

Lapin yliopisto, Rovaniemen ammattikorkeakoulu ja Lapin ammattiopisto käynnistävät yhteisen Matkailualan tutkimus- ja koulutusinstituutin erillisen perustamissuunnitelman mukaisesti. Käynnistämisvaiheen tueksi asetetaan johtoryhmä, jonka toimiaika on 1.4.2008 -31.3.2010. Johtoryhmä laatii itselleen työsuunnitelman aikatauluineen. Johtajan nimittämiseen saakka johtoryhmän esittelijöinä toimivat Rovaniemen ammattikorkeakoulun ja Lapin yliopiston nimeämät henkilöt. Johtoryhmä antaa väliraportin konsernihankkeen johtoryhmälle 31.12.2008 mennessä.

Matkailualan tutkimus- ja koulutusinstituutin johtoryhmän kokoonpano:

*Mauri Gardin, pj kaupunginjohtaja, Rovaniemen kaupunki*

*Mauri Ylä-Kotola rehtori, Lapin yliopisto*

*Soile Veijola, professori, Lapin yliopisto*

*Juhani Lillberg hallintojohtaja, Lapin yliopisto*

*Pentti Tieranta rehtori, Rovaniemen ammattikorkeakoulu*

*Anne Pelttari-Bergman toimialajohtaja, Rovaniemen ammattikorkeakoulu*

*Arto Ylitalo johtaja, Rovaniemen koulutuskuntayhtymä*

*Erkki Jääskö erikoissuunnittelija, Rovaniemen koulutuskuntayhtymä*

*Riitta Karusaari vs. rehtori, Levi-instituutti / Lapin ammattiopisto*

*Miia Porkkala toimitusjohtaja, Pyhätunturi Oy*

*Satu Luiro matkailukoordinaattori, Lapin liitto*

*Leo Pitkänen toimitusjohtaja, Lapin elämysteollisuus Oy*

*Pentti Leipälä johtaja, Kemi-Tornionlaakson koulutuskuntayhtymä Lappia*

*Lassi Valkeapää rehtori, Saamelaisalueen koulutuskeskus*

*Sirkka Pikkuvirta rehtori, Itä-Lapin oppimiskeskus*

*Martti Ruotsalainen toimitusjohtava, Kemi-Tornion kehittämiskeskus*

*Mari Mäki Lapin yliopiston ylioppilaskunnan edustaja*

*Ville Jarva Rovaniemen amm.korkeakoulun opiskelijakunta Camos:n edustaja*

*Helena Tompuri, henkilöstöjärjestöjen edustaja*

*Eila Linna, esittelijä johtaja, Matkailualan tutkimus- ja koulutusinstituutti*

Johtoryhmä asettaa myöhemmin Matkailualan tutkimus- ja koulutusinstituutin kehittämistä tukevat koulutus- sekä tutkimus- ja kehityspalvelutoiminnan työryhmät. Sisällöllisiä työryhmiä johtaa instituutin johtaja.

**6. Kulttuuri-instituutti**

Lapin korkeakoulujen yhteinen strategiaryhmä on esittänyt kulttuurialan koulutus-, tutkimus- ja kehittämisyhteistyön valmistelua jatketaan vuonna 2008. Valmistelussa hyödynnetään alan valtakunnallista selvitystyötä ottaen huomioon myös toisen asteen kulttuurialan toiminta. Valmistelun tavoitteena on korkeakoulujen ja toisen asteen yhteinen Kemi-Tornio -alueelle sijoittuva, verkostomaisesti toimiva kulttuuri-instituutti.

Valmisteluvaiheen tueksi asetetaan johtoryhmä, jonka toimiaika on 19.3.2008 – 31.3.2010. Johtoryhmä laatii itselleen työsuunnitelman aikatauluineen. Johtoryhmä antaa väliraportin konsernihankkeen johtoryhmälle 31.12.2008 mennessä.

Kulttuurialan instituutin johtoryhmän kokoonpano

*Mauri Ylä-Kotola, pj rehtori, Lapin yliopisto*

*Jukka Mäkelä vararehtori, Lapin yliopisto*

*Tuija Hautala-Hirvioja TTK:n dekaani, Lapin yliopisto*

*Tuomas Honka tutkimuskoordinaattori, Lapin yliopisto*

*Seppo Aho varadekaani, erikoistutkija, Lapin yliopisto*

*Juhani Lillberg hallintojohtaja, Lapin yliopisto*

*Riitta-Liisa Heikkinen-Moilanen tulosyksikön johtaja, Lapin yliopisto*

*Pentti Leipälä johtaja, Kemi-Tornionlaakson koulutuskuntayhtymä Lappia*

*Markku Niva vs.rehtori, kulttuurin koulutusjohtaja, Ammattiopisto Lappia*

*Jussi Leipälä koulutuspäällikkö, Ammattiopisto Lappia*

*Arja-Leena Jokinen rehtori, Ammattiopisto Lappia*

*Seija Kimmel lehtori, Ammattiopisto Lappia*

*Riitta Käyhkö rehtori, Kemi-Tornion ammattikorkeakoulu*

*Markku Tarvainen vararehtori, Kemi-Tornion ammattikorkeakoulu*

*Leena Alalääkkölä toimialajohtaja, Kemi-Tornion ammattikorkeakoulu*

*Eija Rajalin-Ruotsalainen koulutusohjelmavastaava, Kemi-Tornion amm.korkeakoulu*

*Ari Alm yliopettaja, Kemi-Tornion ammattikorkeakoulu*

*Antti Haase kehityspäällikkö, Kemi-Tornion ammattikorkeakoulu*

*Ritva Pekkala koulutusvastaava, Lapin urheiluopisto/RKK*

*Jouko Tiirola kehitys- ja palvelujohtaja, Rovaniemen amm.korkeakoulu*

*Jaakko Heikkilä valokuvaaja*

*Unto Käyhkö kulttuuritoimenjohtaja, Kemin kaupunki*

*Tornion kaupungin edustaja*

*Tarmo Jomppanen museonjohtaja, Siida*

*Henna Ahonen Lapin yliopiston ylioppilaskunnan edustaja*

*opiskelijajärjestön edustaja Koulutuskuntayhtymä Lappia*

*henkilöstöjärjestöjen edustaja(t)*

**7. Innovaatiotoimintaa tukeva tutkimus- ja kehittämistoiminnan vahvistaminen**

Lapin korkeakoulujen yhteistä innovaatiotoimintaa kehitetään keväällä 2008 valmistuvan innovaatio-ohjelman pohjalta. Innovaatio-ohjelman toimeenpanon koordinoinnista vastaa Lapin korkeakoulujen strategiaryhmän sihteeristö.

Innovaatio-ohjelman valmistelua tuetaan huhtikuussa 2008 järjestettävällä seminaarilla. Innovaatio-ohjelman julkistetaan syksyllä 2008.

**8. Tukipalveluiden rakenteellinen kehittäminen**

Hankkeen johtoryhmä johtaa tukipalveluyhteistyön valmistelua ja toimeenpanoa sekä valmistelee ja esittää tukipalveluiden tuottamisen mallin ja hallinnollisen organisoinnin. Valmistelun lähtökohtana on tukipalveluiden järjestäminen pääosin yhteisesti ja asiakaslähtöisesti.

Tukipalveluiden kehittämisen tavoitteeksi asetetaan Lapin korkeakoulukonsernin palvelukeskus, joka valmistellaan yhteistyössä kuntayhtymien kanssa. Työryhmien kokoonpanoissa huomioidaan kuntayhtymien edustajat. Palvelukeskuksen valmistelussa lähdetään seuraavista periaatteista:

**Osapuolet (omistajat):** Kolme korkeakoulua ja kaksi ylläpitäjää

**Perustaminen:** Osapuolten sopimuksella

**Sopimuksen sisältö:** Sovitaan tuotettavista palveluista, palvelujen tuottamisperiaatteista, palvelukeskuksen johtamisesta ja hallinnosta sekä taloudesta ja kustannusten jakoperiaatteista osapuolten kesken

**Keskuksen johto:** Osapuolten johdon ja ydinpalveluiden käyttäjien edustajista koostuva johtokunta (päättävä elin) ja palvelupäällikkö (operatiivinen johto)

**Palvelukeskuksen kampus-yksiköt:** Rovaniemen yksikkö ja Kemi-Tornion yksikkö

**Henkilöstön asema:** Koko henkilöstö kuuluu hallinnollisesti palvelukeskukseen ja sen johdon alaisuuteen; palvelussuhde ja palkanmaksu kuten nyt

**Henkilöstön fyysinen sijoitus:** Ratkaistaan palveluittain.

Tukiorg

Kuvio 1: Lapin korkeakoulukonsernin tukipalvelut 2012

Kutakin palvelua varten perustetaan oma työryhmä, jonka tehtävä on **selvittää kuinka palvelu tuotetaan osana palvelukeskusta**. Toistaiseksi asetettavat työryhmät raportoivat johtoryhmälle. Työryhmien työskentelyn valmisteluun ryhmät valitsevat keskuudestaan työvaliokunnan. Työryhmät voivat harkintansa mukaan kuulla/kutsua ryhmään muita asiantuntijoita.

Puheenjohtajat kutsuvat ryhmät koolle ennen kesälomakautta 2008 laatimaan ryhmälle alustavan työsuunnitelman aikatauluineen. Työryhmien tulee raportoida toiminnastaan ensimmäisen kerran 31.10.2008 mennessä. Raportista tulee käydä ilmi alustavat toimenpiteet ja työsuunnitelma vuoden 2008 loppuun.

Tukipalveluiden kehittämistä tuetaan

* + 12.6.2008 pidettävällä ryhmien puheenjohtajien ja johtoryhmän tapaamisella sekä
  + 27.8.2008 työryhmille järjestettävällä seminaarilla.

Ryhmien puheenjohtajat vastaavat ryhmää koskevien asioiden raportoinnista ja yleisestä tiedottamisesta. Ryhmien jäsenet ovat velvoitettuja informoimaan työryhmän työn etenemisestä muuta henkilöstöä ja opiskelijoita.

Konsernihankkeen johtaja koordinoi tukipalveluiden kehittämistyötä. Johtajalla ja sihteeristöllä on oikeus osallistua kaikkien ryhmien kokouksiin.

Työryhmien kokoonpanot ja täsmentävät toimeksiannot:

Lapin korkeakoulukirjaston työryhmä

Jäsenet:

Markku Tarvainen / Anja Tuovila/KTAMK (pj), Outi Hyry-Honka/RAMK (vpj.), Maija Koponen/RAMK, Marjatta Puustinen/KTAMK, Reino Lipponen/LY, Juhani Lillberg/LY, Liisa Kurppa/LY, IT-asiantuntija, Matkailualan instituutin edustaja + opiskelijoiden edustaja kustakin korkeakoulusta + yksi henkilöstön edustaja

Työryhmän tehtävänä on toteuttaa Lapin korkeakoulujen rakenteellisen kehittämisen suunnitelmaan sisältyvät Informaatiopalveluiden kehittämistavoitteet:

*Lapin korkeakoulujen informaatiopalvelut tuotetaan 1.1.2010 alkaen sopimusperusteisen Lapin korkeakoulukirjasto –yksikön (erillislaitos) toimesta. Yksikön palvelut tarjotaan hajautetusti korkeakoulukampuksilla.*

Kielipalveluiden työryhmä

Jäsenet:

Jukka Mäkelä/LY (pj), Markku Tarvainen / Soili Mäkimurto-Koivumaa/KTAMK, Ritva Ala-Louko/RAMK, Toini Rossi/RAMK, Ville Jakkula/LY, Marja-Liisa Kettunen/KTAMK, Seija Salo-oja/KTAMK, Outi Kähkönen/RAMK, Sinikka Koivurova/LY, Heikki S. Mattila /LY, Taisto Arkko /RAMK, Anja Tuovila /KTAMK + opiskelijoiden edustaja kustakin korkeakoulusta + yksi henkilöstön edustaja

Työryhmän tehtävänä on yleisen toimeksiannon lisäksi suunnitella / toteuttaa Lapin korkeakoulujen rakenteellisen kehittämisen suunnitelmaan sisältyvät Kielipalveluiden kehittämistavoitteet:

*- käynnistetään vuonna 2008 korkeakoulujen yhteisen kielistrategian laatiminen tavoitteena kielenopetuksen ja kielipalveluiden pysyvä yhteistyömalli*

*- korkeakoulut toteuttavat työryhmän esittämällä tavalla seuraavat yhteistyön tiivistämiseen tähtäävät toimenpiteet: kielten yhteisen verkko-opetuksen tuottaminen, kielitaidon testauksen kehittäminen, harvinaisten kielten jatkotarjonnan varmistaminen, yhteisten kääntäjäpalveluiden toteuttaminen sekä suomenkielen yhteinen opetustarjonta ulkomaalaisille.*

Kv-asioiden palveluiden työryhmä

Jäsenet:

Matti Lempiäinen / Outi Hyry-Honka/RAMK (pj), Leena Leväsvirta/KTAMK, Harri Malinen/LY, Virpi Nurmela/LY, Irma Kuukasjärvi/LY, Annikki Pulkkinen/KTAMK, Hannele Keränen/KTAMK, Hellevi Leppiaho/RAMK, Kristiina Jokelainen/RAMK, Riitta Alajärvi-Kauppi/KTAMK + opiskelijoiden edustaja kustakin korkeakoulusta (sis. yhden ulkomaalaisen opiskelijan) + yksi henkilöstön edustaja

Työryhmän tehtävänä on yleisen toimeksiannon lisäksi suunnitella / varmistaa Lapin korkeakoulujen rakenteellisen kehittämisen suunnitelmaan sisältyvät Kansainvälisten asioiden palveluiden kehittämistavoitteet:

*- kaikkien kolmen korkeakoulun kv-asioiden palveluiden yhteistyö toteutetaan viimeistään 1.1.2009 työryhmän esittämän mallin 2 mukaisesti. Kansainvälisten asioiden palveluista keskitetysti hoidetaan kv. markkinointiviestintä ja rekrytointi, opiskelijoiden urapalvelut, vieraskielisen opetuksen markkinointi sekä kv. palveluiden hanketoiminnan sopimukset ja*

*edustaminen. Lisäksi yhtenäistetään korkeakouluittain tarjottavia kv. asioiden palveluita, toimintamalleja ja tukimateriaaleja.*

* *LY:n ja RAMK:n kansainvälisten asioiden palvelut tuotetaan 1.1.2009 alkaen yhteisen sopimusperusteisen palvelupisteen toimesta (malli 4). Keskitetty palvelupiste / yksikkö muodostuu RAMK:n ja LY:n kv. hallinnosta, kv. opiskelupalveluista ja Finnbarents –yksiköstä ja niiden henkilöstöistä.*

Hankehallinnon palveluiden työryhmä

Jäsenet:

Eero Pekkarinen/KTAMK (pj), Jouko Tiirola/RAMK, Tarja Särkkä/LY, Marja-Leena Miettinen/KTAMK, Arto Viiri /Jorma Puuronen/LY, Aino Piirainen/RAMK, Outi Ponkala/KTAMK, Tarja Koski/LY, Kristiina Jokelainen/RAMK, Veli-Pekka Laukkanen/RKK, Seppo Saari/KTAMK, Martti Holster/LAPPIA, Matti Honkala/LY + henkilöstön edustaja (Lapin yliopisto)

Työryhmän tehtävänä on yleisen toimeksiannon lisäksi suunnitella / varmistaa Lapin korkeakoulujen rakenteellisen kehittämisen suunnitelmaan sisältyvät, johtoryhmän täydentämät Hankehallinnon palveluiden kehittämistavoitteet:

* *kaikki korkeakoulut yhdenmukaistavat hankehallinnon toimintakäytänteet Reportronic –järjestelmän avulla*
* *muodostetaan 1.1.2009 mennessä yhteinen hankehallinnoinnin tukipalveluita tuottava yksikkö*
* *korkeakoulut laativat yhtenäisen hanketoiminnan arviointijärjestelmän*

Opiskelijapalveluiden työryhmä

Jäsenet:

Outi Hyry-Honka/RAMK (pj), Juha Perttula/LY, Markku Tarvainen / Hannele Keränen/KTAMK, Tuula Tolppi/LY, Päivi Peltoniemi/Merja Korkeamaa/KTAMK, Marja-Leena Tuomainen/RAMK, Mervi Tikkanen/LY, Ritva Lehtisalo/KTAMK, Bertta Hakkarainen/RAMK + opiskelijoiden edustaja kustakin korkeakoulusta + yksi henkilöstön edustaja

Työryhmän tehtävänä on yleisen toimeksiannon mukaisesti suunnitella konsernin opiskelijapalveluiden tuottaminen osana palvelukeskusta.

IT-palveluiden työryhmä

Jäsenet:

Esko Suorsa/LY(pj), Markku Koivumaa/LAPPIA (vpj), Eero Härkönen/RKK, Matti Uusimäki/ Marko Heikkilä/KTAMK, Virpi Lilja/ LAPPIA, Ari Konu/MKK, Juha Perkkiö/MTI, Lapin korkeakoulukirjaston edustaja + RKK:n käyttäjän edustus + opiskelijoiden edustaja kustakin korkeakoulusta + yksi henkilöstön edustaja.

Työryhmän tehtävänä on yleisen toimeksiannon lisäksi

* suunnitella ja varmistaa rakenteellisen kehittämisen toimeenpanossa muodostuvien yhteisten koulutus- ja palvelukokonaisuuksien (instituutit, korkeakoulukirjasto, tukipalvelut) edellyttämät tietopalvelut
* läpikäydä olemassa olevat IT-palveluja koskevat säännöt ja ohjeet sekä tuottaa esitykset sääntöjen muuttamisesta siten, että konsernin jäsenet voivat toimia esteettä konsernin sisällä
* Lapin korkeakoulukonsernin ja ylläpitäjien yhteisen tietohallintostrategian laatiminen Lapin korkeakoulujen strategiaryhmän toimeksiannon mukaisesti

Työryhmä voi esittää johtoryhmälle ulkoisen asiantuntijan käyttöä.

Avoimen korkeakouluopetuksen palveluiden työryhmä

Jäsenet:

Ari Konu/MKK (pj), Seppo Hänninen/LKYO, Merija Poikela/LY, Marja-Leena Tuomainen/RAMK, Markku Tarvainen / Hannele Keränen/KTAMK, Anu Pruikkonen/MKK.

Työryhmän tehtävänä on yleisen toimeksiannon lisäksi suunnitella / varmistaa Lapin korkeakoulujen rakenteellisen kehittämisen suunnitelmaan sisältyvät Avoimen korkeakouluopetuksen palveluiden kehittämistavoitteet:

* *muodostetaan 1.1.2009 mennessä Lapin korkeakoulujen ja Lapin kesäyliopiston avoimen opetuksen toimijoista Lapin avoin korkeakouluopetus –yksikkö, joka toimii osana Lapin maakuntakorkeakoulutoimintaa*
* *kootaan Lapin avoimen opetuksen asiakaspalvelu kahteen palvelupisteeseen (Rovaniemi ja Kemi/Tornio)*

Avoimen korkeakouluopetuksen työryhmä kutsuu asiantuntijaksi yhden yhteistyöoppilaitoksen edustajan.

Talous- ja henkilöstöhallinnon palveluiden työryhmä

Jäsenet:

Juhani Lillberg/LY (pj), Tarja Särkkä/LY, Mirja Väyrynen/LY, Arto Ylitalo/RKK, Eeva-Maija Knuuti/RKK, Veli-Pekka Laukkanen/RKK, Seppo Hänninen/RKK, Pentti Tieranta/RAMK, Pentti Leipälä/LAPPIA, Pertti Lilja/KTAMK, Virpi Lilja/LAPPIA + henkilöstön edustaja

Työryhmän tehtävänä on suunnitella yleisen toimeksiannon mukaisesti talous- ja henkilöstöhallinnon palveluiden (pl. strateginen suunnittelu) tuottaminen osana Lapin korkeakoulukonsernin palvelukeskusta.

Markkinointi- ja viestintäpalveluiden työryhmä

Jäsenet:

Irma Kuukasjärvi/LY (pj), Heli Lohi/KTAMK, Pasi Kokko/RAMK, Anu Valtonen/LY, Leena Alalääkkölä/KTAMK, Arto Ojutkangas/RAMK, Satu Koskela/RAMK, Niina Huuskonen/LY, Teija Pasma/KTAMK, Veli-Pekka Laukkanen/RKK, + Lappian edustaja, opiskelijapalveluiden työryhmän edustaja, kv-palveluiden työryhmän edustaja + opiskelijoiden edustaja kustakin korkeakoulusta + yksi henkilöstön edustaja

Työryhmän tehtävänä on suunnitella yleisen toimeksiannon mukaisesti markkinointi- ja viestintäpalveluiden tuottaminen osana Lapin korkeakoulukonsernin palvelukeskusta.

Muiden tukipalveluiden työryhmä

Työryhmät mm. seuraavien palveluiden yhteistyön kehittämiseen asetetaan myöhemmin

- virastomestaripalvelut

- julkaisu- ja painopalvelut

- kirjaamo

- arkisto/asiakirjanhallinta.

Esitykset työryhmien henkilöstön edustajista pyydetään johtoryhmälle korkeakoulujen / ylläpitäjien pääluottamusmiesten tai muiden henkilöstöjärjestöjen yhdyshenkilöiden kautta ja työryhmien opiskelijajäsenet korkeakoulujen opiskelijakuntien kautta.

**9. Infrastruktuurin yhteiskäytön kehittäminen**

Valmistellaan Lapin korkeakoulukonsernin ja ylläpitäjien kokonaisvaltainen tilastrategia. Tilastrategian valmisteluun asetetaan syksyllä 2008 työryhmä, jota johtaa vararehtori Markku Tarvainen.

* + johdon periaatelinjaukset sekä ky:ien ja LY:n yhteinen tilainventointi (syksy 2008)
  + tilastrategian valmistelu 31.12.2008 mennessä.

Matkailuinstituutin tilaratkaisujen valmistelu käynnistetään 1.4.2008. Kulttuuri-instituutin tilaratkaisut valmistellaan osana instituutin suunnittelutyötä.

**10. Sisäisen ja ulkoisen viestinnän kehittäminen**

Toimeenpanovaiheen tiedottamisessa varmistetaan riittävä tieto kaikille korkeakouluyhteisön jäsenille.

Lapin korkeakoulukonsernin viestinnän kehittämiseksi asetetaan työryhmä, jonka tehtävä on tuottaa sekä toimeenpanohanketta että konsernin pysyvän vaiheen tiedottamista palveleva viestintäsuunnitelma. Työryhmään kutsutaan korkeakoulujen viestinnästä vastaavat. Suunnitelma sisältää

* + Lapin korkeakoulukonsernin yhteisen visuaalisen ilmeen ja käytön ohjeistuksen,
  + sisäisen viestinnän suunnitelman sekä
  + ulkoisen tiedottamisen ja markkinoinnin suunnitelman.

Korkeakoulukonsernin visuaalisesta ilmeestä järjestetään konsernin sisäinen kilpailu.

Viestinnästä vastaavat osallistuvat konsernihankkeen muiden työryhmien työskentelyyn soveltuvin osin.

**Liite 1**

**Toimeenpanon resursointi 1.6.2008 alkaen**

Toimeenpanosuunnitelman rahoitussuunnitelma rakentuu varmistuneelle, vuosille 2008-2009 myönnetylle rahoitukselle. Rahoitussuunnitelmassa em. resurssi on kuitenkin kohdennettu kolmelle vuodelle. Uuden kolmivuotiskauden tulossopimuksiin sisältyvän Lapin korkeakoulukonsernin toimeenpanorahoituksen myötä rahoitussuunnitelmaa täydennetään vuosien 2010-2012 osalta.

|  |  |  |  |
| --- | --- | --- | --- |
| **TOIMENPIDE** | **2008** | **2009** | **2010** |
|  |  |  |  |
| **Johtaminen ja str. ohjauksen kehittäminen** | **50 000** | **80 000** | **80 000** |
|  |  |  |  |
| **Koulutuksen rakenteellinen kehittäminen** | **120 000** |  |  |
|  toteuttamissuunnitelmien laatiminen v. 2008 |  |  |  |
| (30 000 e/toimiala; 10 000 e/YTK) | 100 000 |  |  |
|  vanhustyön ko:n suunnittelu ja käynnistäminen | 20 000 |  |  |
| Varaus vuosille 2009-2010 |  | **470 000** | **310 000** |
|  |  |  |  |
| **Matkailualan tutkimus- ja koulutusinstituutin  käynnistäminen** | **20 000** | **45 000** | **25 000** |
|  |  |  |  |
| **Kulttuuri-instituutin käynnistäminen** | **30 000** | **30 000** | \* |
|  |  |  |  |
| **Innovaatio-ohjelman toimeenpano** |  | **40 000** | **40 000** |
|  |  |  |  |
| **Tukipalveluiden rakenteellinen kehittäminen** | **100 000** |  |  |
|  työryhmätyöskentelyn tuki v. 2008   (15 000 e/ korkeakoulu) | 45 000 |  |  |
| Kielipalvelut |  |  |  |
| Kv-asioiden palvelut |  |  |  |
| Opiskelijapalvelut |  |  |  |
| Avoimen korkeakouluopetuksen palvelut |  |  |  |
| Talous- ja henkilöstöhallinnon palvelut |  |  |  |
| Lapin korkeakoulukirjasto |  |  |  |
| IT-palvelut |  |  |  |
|  asiantuntijapalveluiden hankintavaraus | 55 000 |  |  |
|  |  |  |  |
| Varaus vuosille 2009-2010 |  | **210 000** | **220 000** |
|  |  |  |  |
| **Infrastruktuurin yhteiskäytön kehittäminen** | perus- rahoitus | perus- rahoitus | perus- rahoitus |
|  |  |  |  |
| **Sisäisen ja ulkoisen viestinnän kehittäminen** | **25 000** | **75 000** |  |
|  |  |  |  |
| **YHTEENSÄ** | **345 000** | **950 000** | **675 000** |

\* Kulttuuri-instituutin toimeenpanon resursointi tarkentuu instituutin käynnistämistä tukevan hankkeen varmistuttua.

Ennakoituihin koulutusohjelmien järjestelyistä aiheutuviin tutkintoalenemiin sekä myöhemmin ilmeneviin käyttökohteisiin varaudutaan 182 000 euron sitomattomalla määrärahalla. Tutkintosaannon kehittymistä seurataan ja arvioidut rakenteellisesta kehittämisestä johtuvat alenemat kompensoidaan vuodesta 2010 lähtien jälkikäteen. Päätökset kompensaatioista tehdään konsernihankkeen johtoryhmässä.

Vuosien 2009 ja 2010 toimeenpanorahoitus kohdennetaan yksityiskohtaisemmin vuoden 2008 aikana tehtävien työ- ja toimintasuunnitelmien pohjalta.